./data/phi0914/phi00131/phi0914.phi00131.perseus-lat1.xml
Titus Livius (Livy)
bellum suo nomine Longarus cum       Demetrio, Philippi patre, gesserat  pollicentibus auxilia respondit consul,       Dardanorum et Pleurati opera, cum exercitum in Macedoniam  induceret, se usurum;  Amynandro       Aetolos concitandos ad bellum attribuit  Attali legatis—nam ii quoque per id       tempus venerant—mandat, ut Aeginae rex, ubi hibernabat, classem Romanam       opperiretur, qua adiuncta bello maritimo, sicut ante, Philippum urgeret             ad Rhodios quoque missi legati, ut       capesserent partem belli  nec Philippus segnius—iam enim in Macedoniam       pervenerat—  adparabat bellum  filium Persea,       puerum admodum, datis ex amicorum numero, qui aetatem eius regerent, cum parte       copiarum ad obsidendas angustias, quae ad Pelagoniam sunt, mittit   Sciathum et Peparethum, haud ignobiles       urbes, ne  classi hostium praedae ac praemio essent, diruit  ad Aetolos mittit       legatos, ne gens inquieta adventu Romanorum fidem mutaret